CELEX: 32013R1156
Language: sl
Date: 2013-11-14 00:00:00
Title: Izvedbena uredba Komisije (EU) št. 1156/2013 z dne 14. novembra 2013 o uvrstitvi določenega blaga v kombinirano nomenklaturo

16.11.2013   
            
            
               SL
            
            
               Uradni list Evropske unije
            
            
               L 306/8
            
         IZVEDBENA UREDBA KOMISIJE (EU) št. 1156/2013
   z dne 14. novembra 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa ji dodaja dodatne pododdelke in se predpiše s posebnimi določbami Unije, da bi se lahko uporabljali tarifni in drugi ukrepi v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN, ki je v stolpcu 2, zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še določeno obdobje sklicuje na zavezujoče tarifne informacije v zvezi z blagom, zajetim s to uredbo, ki niso v skladu s to uredbo. Določiti bi bilo treba, da navedeno obdobje traja tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je mogoče še tri mesece po začetku veljavnosti te uredbe sklicevati na zavezujoče tarifne informacije, ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 14. novembra 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Nepopoln barvni televizor s prikazovalnikom s tekočimi kristali (LCD), brez t.i. sprejemne enote („tunerja“), z diagonalno izmero zaslona približno 81 cm (32 palcev) in z merami (brez stojala) približno 75 × 44 × 5 cm:
                  
                              —
                           
                           
                              z izvorno ločljivostjo 1 920 × 1 080 slikovnih pik,
                           
                        
                              —
                           
                           
                              z razmerjem med širino in višino zaslona 16:9,
                           
                        
                              —
                           
                           
                              z razmikom slikovnih pik 0,369 mm,
                           
                        
                              —
                           
                           
                              z dvema zvočnikoma (10 W),
                           
                        
                              —
                           
                           
                              z upravljalnimi gumbi, gumbi za vklop in menjavo kanalov,
                           
                        
                              —
                           
                           
                              z režo za vgradnjo t.i. „tunerja“ v obliki modula, ki vsebuje radiofrekvenčna vezja (radiofrekvenčni blok), vezja vmesne frekvence (blok vmesne frekvence) in demodulacijska vezja (demodulacijski blok). Po vgradnji modula s „tunerjem“ bo lahko aparat sprejemal digitalne televizijske signale.
                           
                        Opremljen je z naslednjimi video vmesniki:
                  
                              —
                           
                           
                              dvema multimedijskima vmesnikoma HDMI,
                           
                        
                              —
                           
                           
                              kompozitnim vhodom,
                           
                        
                              —
                           
                           
                              komponentnim vhodom,
                           
                        Aparat je opremljen tudi z enoto za raztezanje in odkodiranje signala MPEG digitalnih video signalov in z elektroniko za upravljanje menjave kanalov („tuning“) in njihovega shranjevanja.
                  Ima fiksno stojalo brez mehanizma za nastavljanje nagiba in vrtenje, na voljo pa je z daljinskim upravljalnikom.
               
               
                  8528 72 40
               
               
                  Uvrstitev opredeljujejo določbe splošnih pravil 1, 2(a) in 6 za razlago kombinirane nomenklature ter besedilo oznak KN 8528, 8528 72 in 8528 72 40.
                  Glede na objektivne lastnosti izdelka, in sicer režo za vgradnjo t.i. „tunerja“, prisotnost enote MPEG ter elektroniko za upravljanje menjave kanalov („tuning“) in njihovo shranjevanje, ima ta aparat bistveni značaj celovitega televizijskega sprejemnika. Zato se izključi uvrstitev kot monitor pod tarifni podštevilki 8528 51 ali 8528 59.
                  Aparat je zato treba uvrstiti pod oznako KN 8528 72 40 kot televizijski sprejemnik z zaslonom s tekočimi kristali (LCD).